b'\n_START_ARTICLE_\nChen Hongmou\n_START_SECTION_\nBiografia\n_START_PARAGRAPH_\nChen Hongmou va n\xc3\xa9ixer el 10 d\'octubre de 1696 a Lingui \xe8\x87\xa8\xe6\xa1\x82\xc2\xa0, actual Guilin \xe6\xa1\x82\xe6\x9e\x97, a la prov\xc3\xadncia de Guangxi en el si d\'una fam\xc3\xadlia sense recursos, per\xc3\xb2 va estudiar de forma intensiva fins a assolir el 1723 el grau de "jinshi"._NEWLINE_Durant m\xc3\xa9s de 30 anys va ocupar diversos c\xc3\xa0rrecs pol\xc3\xadtics (governador en una dotzena de prov\xc3\xadncies , ministre i primer ministre) primer durant el regnat de l\'emperador Yongzheng i posteriorment amb l\'emperador Qianlong i amb una tasca important a la provincia de Yunnan on va crear diverses escoles p\xc3\xbabliques._NEWLINE_Fang Bao (1668-1749) va dir d\'ell que era "l\'\xc3\xbanic funcionari que avui dia \xc3\xa9s dedica totalment al poble i a instaurar els grans homes d\'Estat de l\'Antiguitat"._NEWLINE_Com pensador va definir-se com a deixeble de Zhu Xi, Xue Xuan i Gao Panlong, amb un \xc3\xa8mfasi especial pels temes d\'educaci\xc3\xb3, que segons ell havia de ser extensiva a la totalitat de la poblaci\xc3\xb3, incloses les dones i els ciutadans de l\'\xc3\xa8tnia Han. _NEWLINE_La seva principal obra escrita va ser "Wuzhong yigui \xe4\xba\x94\xe7\xa8\xae\xe9\x81\xba\xe8\xa6\x8f\xc2\xa0 Cinc Llibres de Regles per a ser lliurats a les generacions posteriors " una col\xc2\xb7lecci\xc3\xb3 de texts sobre educaci\xc3\xb3._NEWLINE_Va morir el 14 de juliol de 1771 i va rebre el nom p\xc3\xb2stum de Wengong.'